CELEX: 62010CA0031
Language: ro
Date: 2010-12-09 00:00:00
Title: Cauza C-31/10: Hotărârea Curții (Camera întâi) din 9 decembrie 2010 (cerere de pronunțare a unei hotărâri preliminare formulată de Bundesfinanzhof — Germania) — Minerva Kulturreisen GmbH/Finanzamt Freital (A șasea directivă TVA — Articolul 26 — Regimul special pentru agențiile de turism și pentru tur-operatori — Domeniu de aplicare — Vânzarea de bilete la operă fără prestarea unor servicii suplimentare)

19.2.2011   
            
            
               RO
            
            
               Jurnalul Oficial al Uniunii Europene
            
            
               C 55/15
            
         Hotărârea Curții (Camera întâi) din 9 decembrie 2010 (cerere de pronunțare a unei hotărâri preliminare formulată de Bundesfinanzhof — Germania) — Minerva Kulturreisen GmbH/Finanzamt Freital
   (Cauza C-31/10) (1)
   
   (A șasea directivă TVA - Articolul 26 - Regimul special pentru agențiile de turism și pentru tur-operatori - Domeniu de aplicare - Vânzarea de bilete la operă fără prestarea unor servicii suplimentare)
   2011/C 55/27
   Limba de procedură: germana
   
      Instanța de trimitere
   
   Bundesfinanzhof
   
      Părțile din acțiunea principală
   
   
      Reclamantă: Minerva Kulturreisen GmbH
   
      Pârâtă: Finanzamt Freital
   
      Obiectul
   
   Cerere de pronunțare a unei hotărâri preliminare — Bundesfinanzhof — Interpretarea articolului 26 din A șasea directivă 77/388/CEE a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri — sistemul comun al taxei pe valoarea adăugată: baza unitară de evaluare (JO L 145, p. 1) — Regimul special pentru agențiile de turism — Vânzarea de bilete de operă fără prestarea unor servicii suplimentare
   
      Dispozitivul
   
   Articolul 26 din A șasea directivă 77/388/CEE a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri — sistemul comun al taxei pe valoarea adăugată: baza unitară de evaluare trebuie interpretat în sensul că nu se aplică vânzării izolate de către o agenție de turism de bilete la operă, fără prestarea unei operațiuni de turism.
   
      (1)  JO C 100, 17.4.2010.